Wonten agama Hindhu, Kuwera inggih punika déwa ingkang mimpin golongan bangsa yaksa utawi raksesa. Nanging, piyambakipun langkung saé saha ingkang utama tinimbang raksesa sanèsipun. Kuwera gadhah gelar "bendahara para Déwa", saéngga piyambakipun ugi dipunsebat Déwa Kesugihan. Bathara Kuwera inggih punika putranipun Sang Hyang Ismaya kaliyan Dewi Senggani, ingkang kaping tiga. Piyambakipun satunggal rama kaliyan Rahwana, nanging béda ibu. Bathara Kuwera gadhah sanga sadulur, kados ta: Bathara Wungkuam, Bathara Tambora, Bathara Wrahaspati, Bathara Siwah, Bathara Surya, Bathara Candra, Bathara Yama/Yamadipati, Bathra Kamajaya dan Dewi Darmanasti. Bathara Kuwera nggarwa Dewi Sumarekti, putrinipun Sang Hyang Caturnaka kaliyan Dewi Hira-putra Sang Hyang Heramaya. Kuwera dados raja wonten ing Alengka, nggantosaken Malyawan, nanging kakuwasanipun dipunrebat déning Rahwana. Kuwera maringaken tahtanipun, amargi piyambakipun ngraos boten sanggup ngalahaken Rahwana.